দেশৰ বিভিন্ন প্ৰান্তৰ লগতে অসমৰ পাহাৰীয়া জিলা ডিমা হাচাওতো শনিবাৰে ৰথযাত্ৰা উৎসৱ পালিত হয়। জিলাখনৰ সদৰ তথা শৈল চহৰ হাফলঙৰ ৰাজপথত এইবাৰো চাৰিখন ৰথ উলিওৱা হয়।
হাফলং সাৰ্বজনীন জগন্নাথ মন্দিৰ পৰিচালনা কমিটিৰ উদ্যোগত এই ৰথযাত্ৰাৰ আয়োজন কৰা হয়। ৰথযাত্ৰাত জিলাখনৰ বিভিন্ন জাতি ধৰ্ম বৰ্ণ ভাষা-ভাষীৰ হেজাৰ হেজাৰ লোকে অংশ গ্ৰহণ কৰে।
ৰথযাত্ৰাই হাফলঙৰ মূল পথ কেইটাৰে পৰিক্ৰমা কৰাৰ পিছত হাফলং চহৰ কেইবাঘন্টাৰ কাৰণে মিলনক্ষেত্ৰত পৰিণত হৈ পৰে।
উল্লেখ্য যে পাৰ্বত্য ডিমা হাচাও জিলাত মুঠ ঊনৈশটো জাতি-জনগোষ্ঠীৰ লোক বসবাস কৰে। ইয়াত যি কোনো পূজা-বিহু-খ্ৰীষ্টমাছ বা আন উৎসৱত প্ৰতিটো জনগোষ্ঠীৰ লোকে অংশ গ্ৰহণ কৰা কোনো নতুন কথা নহয়।
বিগত কেইবাবছৰ ধৰি জিলাখনৰ সামগ্ৰিক পৰিবেশ-পৰিস্থিতি অনুকূল নোহোৱাৰ বাবে ৰাইজৰ মাজত আশংকা আছিল যদিও এতিয়া ডিমা হাচাওত শান্তিৰ পৰিৱেশ ঘুৰি আহিছে আৰু ৰাইজে মুকলি মনেৰে ওলাই আহিব পাৰিছে।
সেয়েহে শনিবাৰে ৰাইজ ৰথযাত্ৰাত স্বতঃস্ফূৰ্তভাৱে ৰাজপথলৈ ওলাই আহি শোভাযাত্ৰাত অংশ লয় আৰু উৎসৱৰ আনন্দ উপভোগ কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
